open-index/open-wikipedia-markdown huggingface dataset:
Αιολική Γη

Η ***Αιολική γη*** θεωρείται ένα από τα σημαντικότερα, αν όχι το σημαντικότερο, έργο του Ηλία Βενέζη. Εκδόθηκε για πρώτη φορά στις 14 Δεκεμβρίου 1943 από τις εκδόσεις «Άλφα», με την καλλιτεχνική εκδοτική επιμέλεια του Γιάννη Σκαζίκη, σε 3.500 κοινά αντίτυπα και 400 πολυτελείας. Η συγγραφή του όμως είχε αρχίσει μερικά χρόνια πριν και συγκεκριμένα γύρω στο 1938.

Γραμμένο σε πρώτο ενικό πρόσωπο σε αυτό του το μυθιστόρημα ο Βενέζης αναφέρεται με νοσταλγία στις παιδικές του αναμνήσεις στις Κυδωνίες (Αϊβαλί) της Μ. Ασίας. Ο συγγραφέας γεννήθηκε και πέρασε το μεγαλύτερο μέρος των παιδικών του χρόνων σε αυτήν την περιοχή, έως το 1914, όταν άρχισαν οι πρώτοι διωγμοί του Πρώτου Παγκοσμίου Πολέμου. Τότε ο ίδιος και η οικογένειά του έπεσαν θύματα του διωγμού. Σε αυτό το έργο, ο Βενέζης μας παρουσιάζει έναν κόσμο αιθέριο, αγγελικό και αγνό στα Κιμιντένια βουνά της Μικράς Ασίας.  

Μετά τον θάνατο του Βενέζη η *Αιολική Γή* κυκλοφόρησε στη Νότια Αφρική με τον τίτλο *Verlange na die Hartland* (1979), στην Ισπανία το 1991 (*Tierra de Eolia*), την Εσθονία το 1998 (*Aioolia Maa*). Υπάρχει και μία μετάφραση στα ρωσικά που κυκλοφόρησε στην Αθήνα το 2004. Συνεχίστηκαν επίσης οι επανεκδόσεις το βιβλίου σε Γαλλία (β΄έκδοση 1974, γ΄ έκδοση 1981)  και Γερμανία (ε΄έκδοση 1992, στ΄ έκδοση 2001). 

## Εξωτερικοί σύνδεσμοι
* Ηλία Βενέζη, Αιολική Γη (απόσπασμα) 
* Εγκύκλιος Παιδεία, Αιολική Γη

Αιολικη
Πρωθυπουργός της Δανίας

Ο **πρωθυπουργός της Δανίας** (δανικά: *Statsminister*, κυριολεκτικά «Υπουργός του Κράτους») είναι ο επικεφαλής της κυβέρνησης του Βασιλείου της Δανίας. Παλαιότερα, στη Δανία επικεφαλής της κυβέρνησης ήταν ο βασιλιάς, ο οποίος είχε και την εκτελεστική εξουσία. Το Σύνταγμα του 1849 καθιέρωσε τη συνταγματική μοναρχία με τον περιορισμό των εξουσιών του μονάρχη και τη δημιουργία του γραφείου του πρωθυπουργού.

Ο πρωθυπουργός προεδρεύει του υπουργικού συμβουλίου που διορίζεται επίσημα από τον μονάρχη. Στην πράξη, ο διορισμός του πρωθυπουργού καθορίζεται από την υποστήριξή του στο Δανικό κοινοβούλιο (το εθνικό κοινοβούλιο). Από τις αρχές του 20ου αιώνα, κανένα κόμμα δεν είχε την απόλυτη πλειοψηφία στο δανικό κοινοβούλιο, έτσι ο Πρωθυπουργός έπρεπε να ηγηθεί συνασπισμού πολιτικών κομμάτων, καθώς και στο δικό του κόμμα. Επιπλέον, μόνο τέσσερις κυβερνήσεις συνασπισμού μετά τον Δεύτερο Παγκόσμιο Πόλεμο είχαν πλειοψηφία στο δανικό κοινοβούλιο, έτσι λοιπόν οι συνασπισμοί (και ο πρωθυπουργός), έπρεπε (και αυτοί) να αποκτούν κάποια υποστήριξη από άλλα μικρότερα κόμματα.

Η σημερινή πρωθυπουργός είναι η Μέττε Φρεντέρικσεν, η οποία ανέλαβε την θέση αυτή στις 27 Ιουνίου 2019 είναι η δεύτερη γυναίκα πρωθυπουργός στην ιστορία της Δανίας.

## Διατελέσαντες πρωθυπουργοί της Δανίας
Ο Μεγάλος Καγκελάριος ήταν αξίωμα, προκάτοχος του Πρωθυπουργού.

Με † αναφέρονται οι θάνατοι εν ενεργεία

## Μεγάλοι Καγκελάριοι (1699–1730)

## Μέλη του Ανακτοβουλίου (1730–1848)

## Πρωθυπουργοί (1848–1855)

## Πρόεδροι του Συμβουλίου (1855–1918)

## Υπουργοί του Κράτους (Πρωθυπουργοί) (1918 – σήμερα)

### Εν ζωή πρώην πρωθυπουργοί

Αρχείο:Flickr - europeanpeoplesparty - EPP and PES PRESIDENTS DEBATE 21.01.2005 (21).jpg|Πάουλ Νιρούπ Ράσμουσενγεννηθείς στις 15 Ιουνίου 1943  θητεία 1993-2001 
Αρχείο:Former Danish Prime Minister Anders Fogh Rasmussen at the Nordic Council Session in Helsinki 2008-10-28.jpg|Άντερς Φογκ Ράσμουσενγεννηθείς στις 26 Ιανουαρίου 1953  θητεία 2001–09
Αρχείο:Helle Thorning-Schmidt portrait.jpg|Χέλε Τόρνινγκ-Σμιτγεννηθείσα στις 14 Δεκεμβρίου 1966  θητεία 2011–15
Αρχείο:Lars Løkke Rasmussen - 2018 (MUS6631) (cropped).jpg|Λαρς Λόκε Ράσμουσενγεννηθείς στις 15 Μαΐου 1964 θητεία 2009–11 και 2015–19


## Σημειώσεις και παραπομπές


Κατηγορία:Πολιτική της Δανίας

Δανια
How Big, How Blue, How Beautiful

Το "**How Big, How Blue, How Beautiful**" είναι το τρίτο άλμπουμ των Florence and the Machine. Κυκλοφόρησε στις 29 Μαΐου του 2015 στη Γερμανία, την 1 Μαΐου στο Ηνωμένο Βασίλειο και στις 2 Ιουνίου στις ΗΠΑ από την Island Records. Είναι το πρώτο στούντιο της μπάντας μέσα σε τρεισήμισι χρόνια. Παραγωγός ήταν ο Markus Dravs, γνωστός για τις συνεργασίες του με μπάντες όπως τους Coldplay, τους Mumford and Sons και τους Arcade Fire. Η Florence Welch δήλωσε πως τον διάλεξε γιατί είχε κάνει παραγωγή σε ένα άλμπουμ που είναι σημαντικό για αυτήν, το "Homogenic" της Björk. Ο Paul Epworth έκανε συμπαραγωγή στο τελευταίο κομμάτι του άλμπουμ, "Mother".
## Κομμάτια

## Συντελεστές
* Florence Welch - φωνή
* Isabella Summers - πιάνο, έγχορδα, συνθεσάιζερ, τσελέστα, φωνητικά
* Robert Ackroyd - κιθάρα
* Christopher Lloyd Hayden - ντραμς, κρουστά, φωνητικά
* Tom Monger - άρπα, μπάσο
* Mark Saunders - μπάσο, κρουστά, κιθάρα, φωνητικά
* Markus Dravs – παραγωγή
* Paul Epworth – παραγωγή (κομμάτι 11)
* Will Gregory – ενορχήστρωση πνευστών

## Θέσεις στα τσάρτς
* Αυστραλία - 1
* Ολλανδία - 3
* Γερμανία - 3
* Ιρλανδία - 1
* Νέα Ζηλανδία - 1
* Ελβετία - 1

## Παραπομπές


Κατηγορία:Άλμπουμ του 2015
Κοινοβούλιο της Τσεχικής Δημοκρατίας

μικρογραφία|Το Κοινοβούλιο της Τσεχίας
Το **Κοινοβούλιο** (τσέχικα: Parlament) είναι το νομοθετικό σώμα της Τσεχικής Δημοκρατίας, με έδρα την Πράγα.

Αποτελείται από δύο Βουλές, τα μέλη των οποίων εκλέγονται με άμεσες εκλογές:
* το Κάτω Σώμα: Κοινοβούλιο των Αντιπροσώπων
* το Άνω Σώμα: Γερουσία
Το άρθρο 15 του Συντάγματος ορίζει το όνομά του ως «Κοινοβούλιο». Συντάσσει και περνά νομοσχέδια, έχει το δικαίωμα να τροποποιήσει το Σύνταγμα, επικυρώνει διεθνείς συμφωνίες, εάν είναι απαραίτητο, κηρύσσει πόλεμο, εγκρίνει παρουσία ξένων στρατιωτικών δυνάμεων στην Τσεχική Δημοκρατία ή την αποστολή της Τσεχίας στρατιωτικών δυνάμεων στο εξωτερικό.

Κατηγορία:Πολιτική της Τσεχίας
Κατηγορία:Κοινοβούλια
Πολυχρόνης Στεργιώτης

Ο **Πολυκαρπος-Καρολος (Πολης) Στεργιώτης** είναι Έλληνας πρώην ποδοσφαιριστής, ο οποίος αγωνιζόταν ως μέσος στην ομάδα του Άρη Θεσσαλονίκης από το 1950 ως το 1958.

## Καριέρα
Ο Στεργιώτης εντάχθηκε στο δυναμικό του Άρη το 1950 και ξεκίνησε να αγωνίζεται με την πρώτη ομάδα την σεζόν 1951-52, παίζοντας στον φιλικό αγώνα του Άρη με την Ραπίντ Βιέννης στις 20 Ιανουαρίου 1952. Πήρε θέση βασικού το 1952-53, πετυχαίνοντας το νικητήριο γκολ της ομάδας του τρία λεπτά πριν την λήξη του αγώνα μπαράζ για τον τίτλο του πρωταθλητή Θεσσαλονίκης με αντίπαλο τον Ηρακλή. Αγωνίστηκε σε όλους τους αγώνες της τελικής φάσης του πανελλήνιου πρωταθλήματος, όπου οι "κίτρινοι" κατέλαβαν την τρίτη θέση.

Αρχικά, αγωνιζόταν ως επιτελικός επιθετικός, αλλά στην συνέχεια τοποθετήθηκε στον χώρο του κέντρου. Έπαιξε στους περισσότερους αγώνες του Άρη μέχρι το τέλος της καριέρας του, κερδίζοντας το πρωτάθλημα βορείου ομίλου του 1956, ενώ την ίδια χρονιά έφθασε μέχρι την ημιτελική φάση του κυπέλλου.

Το 1956-57, οι "κίτρινοι" κατέλαβαν την έβδομη θέση στο πρωτάθλημα Ελλάδος, ενώ στην τελευταία του χρονιά με τον Άρη έπαιξε σε εννέα από τους έντεκα συνολικά αγώνες των "κίτρινων" για το τοπικό πρωτάθλημα.

Μετά τον Άρη έπαιξε στην A.E. Κομοτηνής, ολοκληρώνοντας την καριέρα του στην ομάδα της Θράκης.

## Στατιστικά



## Παραπομπές


## Πηγές

* *Την καρδιά αν ρωτήσεις ποτέ... Αυτοί που μας έφτασαν ως τα εκατό*, ISBN 978-960-93-5927-6
* Στεργιώτης Πόλυς (Πολυχρόνης) | aris.re

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Μέσοι ποδοσφαιριστές
Άγγελος Παπαγγέλου

Ο **Άγγελος Παπαγγέλου** ήταν Έλληνας ποδοσφαιριστής, ο οποίος αγωνιζόταν ως επιθετικός στην ομάδα του Άρη Θεσσαλονίκης από το 1951 ως το 1956.

## Καριέρα
Ο Παπαγγέλου ξεκίνησε να αγωνίζεται στον Άρη το 1951, ενώ παράλληλα αγωνιζόταν στους «κίτρινους», ως αναπληρωματικός τερματοφύλακας ο αδελφός του, Βασίλης. Οι δύο τους συνυπήρξαν στην ενδεκάδα του Άρη στον αγώνα κυπέλλου με την ΠΑΕ Διοικητηρίου στις 18 Νοεμβρίου 1951, όπου κέρδισαν με 2-1.

Την επόμενη σεζόν, αγωνίστηκε ως αναπληρωματικός, ενώ το 1952-53 έλαβε πιο ενεργό ρόλο στην ομάδα, κατακτώντας το πρωτάθλημα Θεσσαλονίκης και σκοράροντας το μοναδικό τέρμα του Άρη στην τελική φάση του πανελλήνιου πρωταθλήματος, όπου οι «κίτρινοι» κατέλαβαν την τρίτη θέση.

Για το πρωτάθλημα Θεσσαλονίκης του 1953-54, ξεκίνησε σαν βασικός πετυχαίνοντας συνολικά έξι τέρματα, τα δύο εκ των οποίων στην πρεμιέρα με αντιπαλο τον ΠΟ Ξηροκρήνης. Συνέχισε να αγωνίζεται μέχρι το 1956, με την απόδοση του να φθίνει. Αποτέλεσμα αυτού ήταν να μην αγωνιστεί καθόλου την σεζόν 1956-57 και το καλοκαίρι του 1957 μεταγράφηκε στον Μακεδονικό, μαζί με τον αδελφό του, ο οποίος είχε αγωνιστεί μόλις σε έξι αγώνες του Άρη.

## Παραπομπές


## Πηγές

* Βασίλης [άγνωστο επίθετο], *Την καρδιά αν ρωτήσεις ποτέ...Αυτοί που μας έφτασαν ως τα εκατό*, αυτοέκδοση, 2014. ISBN 978-960-93-5927-6
* Παπαγγέλου Άγγελος | aris.re

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Επιθετικοί ποδοσφαιριστές
Αντώνης Κλόκκαρης

Ο **Αντώνης Κλόκκαρης** (1881-1956) ήταν Κύπριος λαογράφος και ιδιωματικός ποιητής.

## Βιογραφία
Ο Κλόκκαρης γεννήθηκε το 1881 στην Κύπρο και σπούδασε γεωπονία στην Ελλάδα και την Ιταλία. Αργότερα επέστρεψε στην Κύπρο όπου εργάστηκε ως επιθεωρητής γεωργίας. Λόγω του επαγγέλματος του περιηγήθηκε επί σειρά δεκαετιών στην κυπριακή ύπαιθρο συγκεντρώνοντας και αξιολογώντας πλούσιο λαογραφικό υλικό το οποίο αποτέλεσε την κύρια πηγή έμπνευσης για την ποιητική του συλλογή «*Τραούδκια του βουνού τζαι του κάμπου*» που εκδόθηκε το 1945. Παράλληλα συνεργάστηκε με το φιλολογικό περιοδικό «*Κυπριακά Γράμματα*» του Κώστα Προυσή. Τα έργα του είναι γραμμένα στην κυπριακή διάλεκτο. Απεβίωσε το 1956.

## Παραπομπές


Κατηγορία:Κύπριοι ποιητές
Κατηγορία:Κύπριοι περιηγητές
Κατηγορία:Κύπριοι λαογράφοι
Κατηγορία:Κύπριοι γεωπόνοι
Γιάννης Φυσεκίδης

Ο **Γιάννης Φυσεκίδης** ήταν Έλληνας ποδοσφαιριστής, ο οποίος αγωνιζόταν ως επιθετικός στην ομάδα της Ασπίδας Ξάνθης και του Άρη Θεσσαλονίκης κατά την δεκαετία του '50.

## Καριέρα
Ο Φυσεκίδης καταγόταν από την Ξάνθη και ξεκίνησε να παίζει ποδόσφαιρο στην τοπική Ασπίδα. Αγωνιζόταν ως αριστερός επιθετικός και μεταγράφηκε στον Άρη Θεσσαλονίκης σε ηλικία είκοσι ετών. Έπαιξε σχεδόν σε όλους τους αγώνες κατά τις περιόδους 1953-54 και 1954-55, όπου οι "κίτρινοι" κατέλαβαν την δεύτερη και την τρίτη θέση για το πρωτάθλημα Θεσσαλονίκης, αντίστοιχα.

Το καλοκαίρι του 1955, ξεκίνησε την στρατιωτική του θητεία και αναγκάστηκε να απομακρυνθεί από την Θεσσαλονίκη, χάνοντας μεγάλο μέρος των προπονήσεων της ομάδας του, με αποτέλεσμα να αγωνιστεί πολύ λιγότερο μέχρι τα μέσα του 1957, όταν αποδεσμεύτηκε από τον Άρη και επέστρεψε στην Ξάνθη.

## Στατιστικά με τη φανέλα του Άρη



Απεβίωσε το 2009 στη Σαλαμίνα,  σε ηλικία 76 ετών.
Πανελλήνιο πρωτάθλημα ποδοσφαίρου ανδρών 1955-1956

## Πηγές

* *Την καρδιά αν ρωτήσεις ποτέ... Αυτοί που μας έφτασαν ως τα εκατό*, ISBN 978-960-93-5927-6
* Φυσεκίδης Γιάννης | aris.re

Κατηγορία:Έλληνες ποδοσφαιριστές
Κατηγορία:Ποδοσφαιριστές Α.Π.Σ. Ασπίς Ξάνθης
Κατηγορία:Ποδοσφαιριστές Άρη Θεσσαλονίκης
Κατηγορία:Επιθετικοί ποδοσφαιριστές
Φέλις

Ο **Φέλις** (Felis) είναι ένα γένος Αιλουροειδών της οικογένειας των Αιλουρίδων, συμπεριλαμβανομένης της οικόσιτης γάτας και των άγριων συγγενών της. Τα είδη αυτά απαντώνται στην Ευρώπη, τη νότια και κεντρική Ασία και στην Αφρική. Η οικόσιτη γάτα είναι διαδεδομένη σε όλο τον κόσμο.

## Περιγραφή

Τα μέλη του γένους αυτού είναι όλα τα μικρά αιλουροειδή, με περισσότερη ή λιγότερη στενή ομοιότητα με τη γάτα.Το μικρότερο είδος είναι η Μαυροπόδαρη Αγριόγατα, με μήκος μικρότερο από 40cm και το μεγαλύτερο του γένους είναι η Αγριόγατα της ζούγκλας που φτάνει τα 94 cm μήκος. Τα είδη αυτά κατοικούν σε διάφορους βιότοπους, από τους βάλτους μέχρι και τις ερήμους. Γενικά τρέφονται με μικρά τρωκτικά, πτηνά και άλλα μικρά ζώα ανάλογα με την περιοχή που ζούνε.

Γενετικές μελέτες έδειξαν ότι τα μέλη τους γένους Αίλουρος, εξελίχθηκαν πριν από 8 με 10 εκατομμύρια χρόνια,πιθανότατα στη λεκάνη της Μεσογείου.

## Είδη
thumb|left|200px|Η κατανομή των ειδών του γένους Φέλις

Το γένος Αίλουρος αποτελείται από 5 ζώντα είδη και 2 εξαφανισμένα.

*Felis chaus - Αγριόγατα της ζούγκλας
*Felis margarita - Αγριόγατα της άμμου
*Felis nigripes - Μαυροπόδαρη Αγριόγατα
*Felis silvestris - Κοινή Αγριόγατα
*Felis catus - Οικόσιτη Γάτα (μερικές φορές θεωρείται υποείδος της αγριόγατας)
*Felis attica - **εξαφανισμένη**
*Felis lunensis - Αγριόγατα του Μαρτέλι - **εξαφανισμένη**

## Πρώην είδη
*Felis bieti - Κινεζική Αγριόγατα των βουνών - πλέον θεωρείται υποείδος της Αγριόγατας
*Felis daemon - Υπερκαυκασιανή μαύρη Αγριόγατα - θεωρείται υβρίδιο γάτας και αγριόγατας

## Εξωτερικοί σύνδεσμοι
* 
*
Σελαχαττίν Ουλκιουμέν

Ο **Σελαχαττίν Ουλκιουμέν** (***Selahattin Ülkümen***) (1914 -2003) ήταν ο γενικός πρόξενος της Τουρκίας στη Ρόδο κατά τη διάρκεια του Β’ Παγκοσμίου Πολέμου.

Από τη θέση αυτή κατάφερε το καλοκαίρι του 1944 να σώσει περίπου 50 Εβραίους της Ρόδου (εκ των οποίων οι 13 ήταν Τούρκοι πολίτες) ενώ οι υπόλοιποι είχαν κάποια σχέση με την Τουρκία (συγγενείς ή συζύγους που είχαν τουρκική υπηκοότητα). Ειδικότερα, στις 18 Ιουλίου του 1944, οι Εβραίοι που κατοικούσαν στο νησί, διατάχθηκαν από τους Γερμανούς  (που είχαν πια υπό την κατοχή τους τα Δωδεκάνησα μετά τη συνθηκολόγηση της Ιταλίας), να συγκεντρωθούν στα γραφεία της Γκεστάπο στην πόλη της Ρόδου, αγνοώντας ότι επρόκειτο να μεταφερθούν σε στρατόπεδα συγκέντρωσης. Τότε ο Ουλκιουμέν παρενέβη και ζήτησε από τον Γερμανό διοικητή να αφήσει ελεύθερους τους Εβραίους που είχαν τουρκική υπηκοότητα και τις οικογένειές τους, περίπου 15 άτομα. Σύμφωνα με μαρτυρία του συζύγου της Matilda Toriel (ο σύζυγός της ήταν Εβραίος που είχε ιταλική υπηκοότητα ενώ η ίδια ήταν Εβραία που είχε τουρκική υπηκοότητα), ο Ουλκιουμέν εμφάνισε στην Γκεστάπο μια λίστα με τα ονόματα και άλλων 25 με 30 Εβραίων του νησιού και ζήτησε να αφεθούν και αυτοί ελεύθεροι επειδή σύμφωνα με τον Τούρκο πρόξενο είχαν παλαιότερα και αυτοί την τουρκική υπηκοότητα. Η Γκεστάπο ζήτησε τα έγγραφα που αποδείκνυαν τον ισχυρισμό του Ουλκιουμέν αλλά τέτοια έγγραφα δεν υπήρχαν. Τότε ο Τούρκος πρόξενος ισχυρίστηκε ότι σύμφωνα με την τουρκική νομοθεσία οι σύζυγοι Τούρκων πολιτών θεωρούνταν Τούρκοι πολίτες και οι ίδιοι, και ζήτησε την απελευθέρωσή τους. Η Toriel αργότερα ανακάλυψε ότι τέτοιος νόμος δεν υπήρχε και ότι ο Ουλκιουμέν τον επινόησε προκειμένου να σώσει και άλλους Εβραίους της Ρόδου. Για τη συμβολή του στη διάσωση των εν λόγω Εβραίων του απονεμήθηκε το 1989 ο τίτλος του Δικαίου των Εθνών και το 1990 εκδόθηκε στο Ισραήλ γραμματόσημο προς τιμήν του.

Ο Σελαχαττίν Ουλκιουμέν πέθανε στις 7 Ιουλίου του 2003 στην Κων/πολη.

Στις 5 Ιουνίου του 2012 εγκαινιάστηκε στο Βαν, της ανατολικής Τουρκίας, ένα σχολείο (που είχε καταστραφεί από τον σεισμό τον Οκτώβριο του 2011) το οποίο ξαναχτίστηκε με έξοδα της Εβραϊκής Κοινότητας της Τουρκίας και της American Jewish Joint Distribution Committee και φέρει το όνομα του Σελαχαττίν Ουλκιουμέν.

## Παραπομπές


 
Κατηγορία:Τούρκοι διπλωμάτες
Λουίζ Αντριάνο

Ο **Λουίζ Αντριάνο ντε Σόουζα ντα Σίλβα** ή απλά **Λουίζ Αντριάνο** (γενν. 12 Απριλίου 1987) είναι Βραζιλιάνος διεθνής ποδοσφαιριστής και αγωνίζεται στην ιταλική Μίλαν ως επιθετικός.

Γεννήθηκε στο Πόρτο Αλέγκρε, και ξεκίνησε την καριέρα του στην ομάδα της πόλης του Ιντερνασιονάλ προτού αρχίσει να αγωνίζεται στην Σαχτάρ το 2007 έναντι του ποσού των 3 εκατομμυρίων ευρώ. Το 2015 μετεγράφηκε στη Μίλαν.

## Καριερα
Ο Λουιζ τράβηξε την προσοχή των ευρωπαϊκών συλλόγων με τις εμφανίσεις του για την Ιντερνασιονάλ τον Δεκέμβριο του 2006 στο Παγκόσμιο Κύπελλο της FIFA.

## Παραπομπές


## Εξωτερικοί σύνδεσμοι
* 
*

Κατηγορία:Βραζιλιάνοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Βραζιλίας Κ20
Κατηγορία:Ποδοσφαιριστές Εθνικής Βραζιλίας
Κατηγορία:Ποδοσφαιριστές Σπορτ Κλαμπ Ιντερνασιονάλ
Κατηγορία:Ποδοσφαιριστές ΦΚ Σαχτάρ Ντονέτσκ
Κατηγορία:Ποδοσφαιριστές ΑΚ Μίλαν
Κατηγορία:Ποδοσφαιριστές Σπαρτάκ Μόσχας
Κατηγορία:Ποδοσφαιριστές Καμπεονάτο Μπραζιλέιρο Σέριε Α
Κατηγορία:Ποδοσφαιριστές Πρέμιερ Λιγκ Ουκρανίας
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Πρέμιερ Λιγκ Ρωσίας
Γεώργιος Ρούσσος (υπουργός)

Ο **Γεώργιος Ρούσσος** (1868-1947) ήταν νομικός, διπλωμάτης και πολιτικός.

## Βιογραφία
Ο **Γεώργιος Ρούσσος** καταγόταν από τη Λέρο. Σπούδασε νομικά στην Αθήνα και στη Λυών και άσκησε τη δικηγορία στην Αλεξάνδρεια της Αιγύπτου. Το 1917 διορίστηκε πρέσβης της Ελλάδας στην Ουάσινγκτον για μια εξαετία. Το 1923 εξελέγη βουλευτής Αθηνών και βρέθηκε στην ηγεσία του Υπουργείου Εξωτερικών στις κυβερνήσεις Ελευθερίου Βενιζέλου από 11/01/1924 έως 06/02/1924, Αλέξανδρου Παπαναστασίου από 31/03/1924 έως 14/06/1924 και Θεμιστοκλή Σοφούλη και Ανδρέα Μιχαλακόπουλου έως 21/01/1925. Τον Ιανουάριο του 1924 είχε προταθεί από τον Ελευθέριο Βενιζέλο ως επικεφαλής για τον σχηματισμό κυβέρνησης και για να τον επιβάλει ως διάδοχό του στην ηγεσία του κόμματος των Φιλελευθέρων. Οι εφημερίδες της 10ης Ιανουαρίου τον ήθελαν πρωθυπουργό και Υπουργό εσωτερικών. Όμως οι Μιχαλακοπουλος και Καφαντάρης δεν ήθελαν άλλον επικεφαλής από τον ίδιο τον Βενιζέλο, αλλά και οι πιο συντηρητικοί από τους φιλελεύθερους δεν τον ήθελαν.
Αργότερα (1943-1944) διατέλεσε αντιπρόεδρος και υπουργός Ναυτικών στην εξόριστη κυβέρνηση του Εμμανουήλ Τσουδερού.

## Παραπομπές


## Πηγές
* 
* Γρηγόριος Δαφνής, Η Ελλάς μεταξύ δύο πολέμων 1923-1940, τόμος πρώτος, εκδ. Κάκτος, Αθήνα, 1997

Κατηγορία:Έλληνες διπλωμάτες
Κατηγορία:Έλληνες υπουργοί Εξωτερικών
Κατηγορία:Βουλευτές Αθηνών
Κατηγορία:Έλληνες υπουργοί Ναυτικών
Ευθύμιος Κανελλόπουλος

Ο **Ευθύμιος Κανελλόπουλος** (1876-1933) ήταν διπλωμάτης και Υπουργός των Εξωτερικών.

## Βιογραφία
Ο **Ευθύμιος Κανελλόπουλος** αφού σπουδασε νομικά στην Αθήνα εντάχθηκε στην διπλωματική υπηρεσία. Υπηρέτησε αρχικά στο προξενείο της Θεσσαλονίκης και συνεργάστηκε με τον Ίωνα Δραγούμη για την προώθηση του Μακεδονικού Αγώνα.  Διατέλεσε πρέσβης της Ελλάδος στην Κωνσταντινούπολη, Βερολίνο και Βέρνη. Στην  κυβέρνηση Κροκιδά ηγήθηκε του Υπουργείου Εξωτερικών από 16/09/1922 έως 03/10/1922.

## Παραπομπές


## Πηγές
* 

Κατηγορία:Έλληνες υπουργοί Εξωτερικών
Κατηγορία:Έλληνες διπλωμάτες
Κατηγορία:Έλληνες ελευθεροτέκτονες
Kunskapskanalen

Το **Kunskapskanalen** (**Κανάλι των Γνώσεων**) είναι σουηδικό τηλεοπτικό κανάλι που μεταδίδει εκπαιδευτικά προγράμματα όλες τις ημέρες της εβδομάδας. Το κανάλι λειτουργεί από την Σουηδική Τηλεόραση (SVT) και την Sveriges Utbildningsradio (UR) και μεταδίδεται μέσω δορυφόρου, καλωδιακής και ψηφιακής επίγειας τηλεόρασης στη Σουηδία. Ακόμη μεταδίδεται καλωδιακά σε μέρη της Φινλανδίας και επίγεια στο Ώλαντ. Επειδή η Δανία και η Σουηδία βρίσκονται σε πολύ μικρή απόσταση, το κανάλι μπορεί επίσης να ληφθεί και στην Κοπεγχάγη.

## Εξωτερικοί σύνδεσμοι
* 

Κατηγορία:Μέσα Μαζικής Ενημέρωσης στη Σουηδία
Γουαϊτάνγκι (νησιά Τσάταμ)

Το **Γουαϊτάνγκι** (αγγλικά: *Waitangi*) είναι μια πόλη της Νέας Ζηλανδίας στα νησιά Τσάταμ, περίπου 800 χιλιόμετρα ανατολικά του Κράισττσερτς.

## Πληροφορίες
Είναι ο βασικός καταυλισμός του αρχιπελάγους Τσάταμ και έχει 200 κατοίκους. Τα δύο δημοτικά σχολεία βρίσκονται στο Καινγκαρόα και εκεί έχει την έδρα του το Δικαστήριο του Γουαιτάνγκι, με εξουσιοδότηση να δίνει αποζημιώσεις σε Μοριορί κατοίκους που έχασαν τα αγροκτήματα του την δεκαετία του 1840.

## Κλίμα
Το Γουαϊτάνγκι αντιμετωπίζει ένα ωκεάνιο κλίμα με ήπιους (όχι κρύους) χειμώνες και ζεστά (όχι καυτά) καλοκαίρια. Βροχόπτωση μπορεί να πέσει ανά πάσα στιγμή στη διάρκεια του έτους, με το υψηλότερο ποσοστό της βροχής να επικεντρώνονται κατά τη διάρκεια του χειμώνα.

## Παραπομπές


## Εξωτερικοί σύνδεσμοι
* ενημερωτική ιστοσελίδα επισκεπτών 
* Νησιά Τσάταμ (τελευταία ενημέρωση 1998) 
* Φωτογραφία του Γουαϊτάνγκι, περ.1920

Κατηγορία:Πόλεις της Νέας Ζηλανδίας
Ντίζελ

Η λέξη **ντίζελ** (*diesel*) μπορεί να αναφέρεται:

*Κινητήρας ντίζελ, τύπος κινητήρα εσωτερικής καύσης
*Καύσιμο ντίζελ, καύσιμο για τους ομώνυμους κινητήρες
*Ρούντολφ Ντίζελ, ο εφευρέτης του κινητήρα Ντίζελ
*Βιν Ντίζελ, Αμερικανός ηθοποιός

## Δείτε επίσης
*Diesel (εταιρεία), ένδυσης και υπόδησης.
*Δηζελάμαξα, σιδηροδρομική μηχανή καύσης ντίζελ (εξελληνισμένα δήζελ).
Χρήστος Κοτζαμπασίδης

Ο **Χρήστος Κοτζαμπασίδης** είναι Έλληνας πρώην ποδοσφαιριστής, ο οποίος αγωνιζόταν ως επιθετικός στην ομάδα του Άρη Θεσσαλονίκης από το 1954 ως το 1957.

## Καριέρα
Ο Κοτζαμπασίδης ξεκίνησε την καριέρα στον Απόλλωνα Σερρών, μία από τις δύο ομάδες που μετέπειτα ενώθηκαν για να δημιουργήσουν τον Πανσερραϊκό. Σε ηλικία 22 ετών, καθώς υπηρετούσε τη στρατιωτική του θητεία στη Θεσσαλονίκη, μεταγράφηκε στον Άρη κι έδειξε την επιθετική του δεινότητα από την πρώτη του σεζόν με τους "κίτρινους", σκοράροντας οκτώ γκολ σε μόλις έξι παιχνίδια για το πρωτάθλημα Θεσσαλονίκης, ενώ πέτυχε χατ-τρικ στον αγώνα κυπέλλου με τον ΠΟ Ξηροκρήνης.

Το 1955-56, ο Άρης κατετάγη δεύτερος στο τοπικό πρωτάθλημα και κατέκτησε το πρωτάθλημα βορείου ομίλου, παίρνοντας το εισιτήριο για την τελική φάση του πανελλήνιου πρωταθλήματος, όπου κατέλαβε την έκτη θέση. Ο Κοτζαμπασίδης ήταν ο πρώτος σκόρερ της ομάδας, πετυχαίνοντας δέκα τέρματα, μεταξύ αυτών και το νικητήριο γκολ στον αγώνα με τον ΠΑΟΚ στις 4 Μαρτίου 1956, το οποίο έδωσε το πρωτάθλημα βορείου ομίλου στον Άρη.

Παράλληλα, ήταν διεθνής με την ελληνική εθνική ομάδα ενόπλων, σκοράροντας το τέρμα της Ελλάδας στην εκτός έδρας ήττα με 3-1 από την Αίγυπτο, στις 25 Φεβρουαρίου 1955.

Την επόμενη σεζόν, έχασε λόγω τραυματισμού μεγάλο μέρος της σεζόν, αν και στις 19 Δεκεμβρίου 1956 πέτυχε το γκολ της ισοφάρισης στο 1-1 με τον ΠΑΟΚ, ενώ στις 17 Μαρτίου 1957 πέτυχε και τα δύο τέρματα της ομάδας του στην εντός έδρας ισοπαλία με την Δόξα Δράμας.

Το καλοκαίρι του 1957 επέστρεψε στις Σέρρες  και τον Απόλλωνα, όπου έκλεισε την καριέρα του.

Τη σεζόν 1963-64 διετέλεσε προπονητής του **Μεγάλου Αλεξάνδρου Ηράκλειας Σερρών**, καταλαμβάνοντας την 7η θέση (10 νίκες, 8 ισοπαλίες, 8 ήττες, 42-50 γκολ) στο Γ' όμιλο της Β' Εθνικής.

## Στατιστικά με τον Άρη



## Παραπομπές


## Πηγές
* Βασίλης [άγνωστο επίθετο], *Την καρδιά αν ρωτήσεις ποτέ...Αυτοί που μας έφτασαν ως τα εκατό*, αυτοέκδοση, 2014. ISBN 978-960-93-5927-6
* Κοτζαμπασίδης Χρήστος | aris.re

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Επιθετικοί ποδοσφαιριστές
Αυτοκρατορική Κρύπτη (Φάρνμπορο)

Η **Αυτοκρατορική Κρύπτη** στο Αββαείο του Αγίου Μιχαήλ του Φάρνμπορο, αποτελεί τον τόπο ταφής του εξόριστου Αυτοκράτορα Ναπολέοντα Γ΄ και της συζύγου του, Ευγενίας ντε Μοντίχο. Περιλαμβάνει, επίσης, τον τάφο τού γιου τού ζεύγους, Λουδοβίκου Ναπολέοντα Ευγένιου Αυτοκρατορικού Πρίγκιπα (επίσης γνωστού ως **Ναπολέοντα Δ΄**), ο οποίος ήταν διεκδικητής του αυτοκρατορικού θρόνου της Γαλλίας. 

Ο Ναπολέων Γ΄, μετά την πτώση της Β΄ Γαλλικής Αυτοκρατορίας το 1870, εξορίστηκε από τη Γαλλία και μετεγκαταστάθηκε στο ανάκτορο Κάμντεν στο Τσίσλχερστ, προάστειο νοτιοανατολικά του Λονδίνου, όπου και απεβίωσε το 1873. Ήταν αρχικά θαμμένος στην Καθολική Εκκλησία της Αγίας Μαρίας, στο Τσίσλχερστ, ωστόσο, μετά τον θάνατο του Αυτοκρατορικού Πρίγκιπα το 1879, η χαροκαμένη Αυτοκράτειρα Ευγενία αποφάσισε να προχωρήσει στην ανέγερση ταφικού μνημείου για την οικογένειά της. Αυτό κτίστηκε στο Φάρνμπορο του Χάμπσαϊρ, στη νοτιοανατολική Αγγλία. Η επιθυμία της ήταν ο τόπος ταφής να αποτελεί τόπο προσευχής και περισυλλογής. Η κρύπτη σχεδιάστηκε με βάση το ιερό του Σαιν-Λουί στη Γαλλία, όπου ο Αυτοκράτορας επιθυμούσε αρχικώς να ταφεί.
Το αββαείο, το οποίο ιδρύθηκε από την Αυτοκράτειρα, παραμένει ενεργό ως μοναστήρι, ενώ είναι πλήρως προσβάσιμο από το κοινό.

## Παραπομπές


Κατηγορία:Αββαεία
Κατηγορία:Μοναστήρια
Κατηγορία:Κτίρια και κατασκευές στην Αγγλία
Άννα Κινδύνη-Μαυρουδή

Η **Άννα Κινδύνη - Μαυρουδή** (Φώκαια, Σμύρνη, 1914 - Αθήνα, 18 Νοεμβρίου 2003) ήταν Ελληνίδα ζωγράφος και χαράκτρια. Τα έργα της έχουν συνήθως ως θεματολογία τις πονεμένες μητέρες και τα φοβισμένα παιδιά. Στο έργο της επίσης αποτύπωσε την καλλιτεχνική πραγματικότητα των Παρισίων κατά τα πρώτα μεταπολεμικά χρόνια.

## Βιογραφία
Γεννήθηκε στη Φώκαια και έζησε την προσφυγιά από πολύ μικρή. Ολοκλήρωσε τις γυμνασιακές της σπουδές στη Μυτιλήνη, όπου είχε εγκατασταθεί μαζί με την οικογένειά της. Αργότερα αγωνίστηκε στην Εθνική Αντίσταση. Το 1945 φυγαδεύτηκε μαζί με 200 άλλους διανοούμενους κομμουνιστές και μέλη του ΕΑΜ και το σύζυγό της, Μανόλη Κινδύνη στη Γαλλία. Εγκαταστάθηκαν στο Παρίσι, όπου η Άννα έκανε σπουδές, το διάστημα 1945-1992. 
Έργα της ζωγράφου παρουσιάστηκαν σε διάφορες εκθέσεις (εκ των οποίων οι 25 ατομικές) στην Ελλάδα αλλά και διεθνώς. Τα πιο πολλά από τα έργα της δωρήθηκαν στο Μουσείο Μπενάκη από την ανιψιά της, Μαργαρίτα Παπαδημητρίου-Boulenger, το 2006.

Πέθανε σε ηλικία 89 ετών το 2003 και η κηδεία της έγινε στη Νέα Σμύρνη.

Τον Ιανουάριο του 2009, έξι χρόνια μετά το θάνατό της, κυκλοφόρησε το βιβλίο "Άννα Κινδύνη 1914-2003".
 
## Παραπομπές


Κατηγορία:Έλληνες χαράκτες
Ρολφ Νεβάνλινα

Ο **Ρολφ Νεβάνλινα** (*Rolf Herman Nevanlinna*, 22 Οκτωβρίου 1895 – 28 Μαΐου 1980) ήταν ένας από τους διασημότερους Φινλανδούς μαθηματικούς. Περισσότερο έγινε γνωστός και τιμήθηκε για το έργο του στο χώρο της μιγαδικής ανάλυσης.

## Βιογραφία
Καταγόταν από οικογένεια μαθηματικών από τουλάχιστον 5 γενιές. Ο παππούς του Ένταβαρτ Ένγκελμπερτ Νεόβιους (1823–88) ήταν αξιωματικός στον τσαρικό στρατό και δίδαξε μαθηματικά στη Σχολή Δοκίμων της Αμίνα, ενώ ο πατέρας του, Ότο Νεόβιους-Νεβάνλινα (1867–1927) υπήρξε σημαίνων καθηγητής μαθηματικών και ένας από τους θείους του ήταν καθηγητής πανεπιστημίου και ο άλλος καθηγητής μαθηματικών. Ο αδερφός του Ρολφ, Φρίτχιοφ Νεβάνλινα (1894–1977) ήταν καθηγητής πανεπιστημίου (μαθηματικός), με γιο και εγγονό επίσης καθηγητές μαθηματικούς.Ένα μέρος της οικογένειας άλλαξαν το επώνυμό τους από Νεόβιους σε Νεβάνλινα το 1906, λαμβάνοντας μέρος σε πατριωτική εκστρατεία για την αλλαγή των επιθέτων της σουηδικής γλώσσας σε εκείνα της φιλανδικής. Η μητέρα του, Μαργαρίτα, ήταν κόρη αστρονόμου και γερμανίδα.

Ο Ρολφ παντρεύτηκε δύο φορές και απέκτησε 4 παιδιά από την πρώτη του γυναίκα, τη Μαίρη Σελίν που παντρεύτηκε το 1919. Από τη Σίνικα Κάλιο είχε και 1 κόρη, γεννηθείσα το 1946.  Μετά τη διάλυση του πρώτου του γάμου, παντρεύτηκε τη Σίνικα το 1958. Από εκείνον τον γάμο απέκτησε τον αιματολόγο Χάρι Νεβάνλινα (1922 – 94) και τον Άρνε, (γ. 1925) , αρχιτέκτονα που έκανε καριέρα και ως μυθιστοριογράφος. Πρώτο του βιβλίο ήταν η *Isän maa* (Γη του Πατέρα), που δίνει μια μάλλον όχι και τόσο ωραία εικόνα για τον πατέρα του.

## Ο Νεβάνλινα ως μαθηματικός
Ο Ρολφ Νεβάνλινα σπούδασε στο Πανεπιστήμιο του Ελσίνκι. Αποφοίτησε από εκεί το 1917. Απέκτησε το διδακτορικό του το 1919 και το 1922 διορίστηκε στο Πανεπιστήμιο του Ελσίνκι, όπου ανέλαβε καθηγητής το 1926 στη νεοσύστατη θέση. Από το 1947 είχε έδρα στο Πανεπιστήμιο της Ζυρίχης. 

Το άρθρο του *Zur Theorie der meromorphen Funktionen* που περιέχει τις κυριότερες θεωρίες του δημοσιεύτηκε το 1925 στην επιστημονική επιθεώρηση Acta Mathematica. Ο Χέρμαν Βάιλ το αποκάλεσε "ένα από τα λιγοστά σπουδαία μαθηματικά γεγονότα στον 20ό αιώνα." Ο Νεβάνλινα έδωσε μια καλύτερη εικόνα της θεωρίας του στο *Le théoreme de Picard – Borel et la théorie des fonctions méromorphes* (1929) και στο *Eindeutige analytische Funktionen*  (1936). 

Το όνομα του Νεβάνλινα δόθηκε στον αστεροειδή 1679 Νεβάνλινα.

Τη δεκαετία του '30 ανέλαβε και διάφορες πολιτικές θέσεις και διετέλσε πρόεδρος της Διεθνούς Μαθηματικής Ένωσης(IMU) από το 1959 ως το 1963 και ως πρόεδρος του Διεθνούς Μαθηματικού Κογκρέσου (ICM) το 1962.

Το 1964, χάρη στις διασυνδέσεις του με τον πρόεδρο Ούρχο Κέκονεν επέφερε συνολική αναδιοργάνωση στην Ακαδημία της Φινλανδίας.

Το 1981 η Διεθνής Μαθηματική Εταιρεία θεσμοθέτησε βραβείο που φέρει το όνομά του και απονέμεται κάθε 4 χρόνια. 

## Παραπομπές


## Πηγές
*

Κατηγορία:Μαθηματικοί του 20ού αιώνα
Κατηγορία:Φινλανδοί μαθηματικοί
Κατηγορία:Πρόεδροι της Διεθνούς Μαθηματικής Ένωσης
Πατρίσια Ναβιδάδ

Η **Πατρίσια Ναβιδάδ** (*Patricia Navidad*) ισπανική  προφορά ΔΦΑ: [paˈtɾisja naβiˈðað], γεννημένη  στις 20 Μαΐου 1973 στο Κουλιακάν, Σιναλόα, Μεξικό, είναι μεξικανή ηθοποιός και τραγουδίστρια.

## Βιογραφία
Η Πατρίσια ανέπτυξε ενδιαφέρον για τη μουσική πρίν παίζει, και σε ηλικία 18 ετών έκανε το επαγγελματικό ντεμπούτο της.

## CEA
Δύο έτη αργότερα η Πάτι είδε μια μεγαλύτερη ευκαιρία στο διαγωνισμό *Señorita Sinaloa* (Μις Σιναλόα) το οποίο πρόσφερε ως μεγάλο βραβείο μια υποτροφία στο Centro de Educación Artística της Televisa της Televisa (CEA - Κέντρο της Καλλιτεχνικής Εκπαίδευσης) στην Πόλη του Μεξικού. Το 1993, ενώ σπούδαζε στο CEA, έπαιξε στο *Los Parientes Pobres*, και διάφορες άλλες ταινίες. Μετά από το ρόλο της στη σαπουνόπερα *Cañaveral de Pasiones* έγινε διάσημη ως ηθοποιός.

## Ηθοποιός
Από το 1997-2000 συμπρωταγωνίστησε ως παρουσιάστρια στη μουσική εκπομπή της κωμωδίας *Picardía Mexicana* («Μεξικάνικη Παλιανθρωπιά»).

Έπαιξε την Αλίσια Φερρέιρα στη μεξικάνικη τηλενουβέλα *La Fea Más Bella* (*[[Η άσχημη που έγινε όμορφη]]*), μια διασκευή της αρχικής κολομβιανής σαπουνόπερας *Yo Soy Betty La Fea* (*[[Μαρία η άσχημη]]*).

Είχε ρόλους σε άλλες επιτυχημένες και πρόσφατες σαπουνόπερες όπως "Por Ella Soy Eva" (2011-2012) και *Espuma de Venus*

## Τραγουδίστρια
Είναι διάσημη ηθοποιός, αλλά δεν εγκατέλειψε τη μουσική καριέρα της, κυκλοφορώντας το άλμπουμ *Instantes* («παρουσίες») το 1998, το οποίο ξεπέρασε πωλήσεις 100.000 αντιγράφων, απονεμήθηκε χρυσός δίσκος.

## Δισκογραφία
* *Instantes* (1998)
* *Paty Navidad* (1999)
* *Patricia Navidad* (2000)
* *Urge* (2008)

## Φιλμογραφία

### Θέατρο
**Aventurera* - Elena Tejero

## Βραβεία & Υποψηφιότητες
### [[Βραβεία TVyNovelas]]

### Premios People en Español

## Πηγές


## Εξωτερικοί σύνδεσμοι
* Η Πατρίσια Ναβιδάδ στο IMDb
* Βιογραφία της Πατρίσια Ναβιδάδ στο esmas  
* Βιογραφία της Πατρίσια Ναβιδάδ στη Televisa 
* Βιογραφία της Πατρίσια Ναβιδάδ στη Univision 
* Φωτογραφίες και βιογραφία της Πατρίσια Ναβιδάδ στο Famosas Mexicanas (Διάσημες Μεξικάνικες) 
* Φωτογραφίες της Πατρίσια Ναβιδάδ στο Taringa  
* Ντοσιέ της Πατρίσια Ναβιδάδ στο tvnotas
* Patricia Navidad - Mexicana CD Album CD Universe

Κατηγορία:Μεξικανοί τραγουδιστές
Κατηγορία:Μεξικανές ηθοποιοί θεάτρου
Κατηγορία:Μεξικανές ηθοποιοί τηλεόρασης
Διατσέντα (όνομα)

**Διατσέντα** (τρισύλλαβο: δjatsénda), ελληνικό γυναικείο κύριο όνομα (βαφτιστικό όνομα).
## Ετυμολογία του ονόματος
Το όνομα προέρχεται από το *διατσέντα* και *διατσέντο* ή *διατσίντο*, αρχικά *γιατσέντο* και *γιατσίντο*, το φυτό και το αρωματικό άνθος τού *[[Υάκινθος (φυτό)|υάκινθου]]* (*Hyacinthus orientalis* / *Υάκινθος o ανατολικός*), το οποίο αποδίδει το ιταλικό *giacinto* «υάκινθος», από το λατινικό *hyacinthus*, από το αρχαιοελληνικό *ὑάκινθος*.

Ανήκει στα ονόματα που προέρχονται από παρομοιώσεις με φυτά. Η άνθιση και η τρυφερότητα της διατσέντας, το πανέμορφο χρώμα και άρωμα του άνθους της είναι χαρίσματα της φύσης που οι άνθρωποι αποδίδουν σε ανθρώπους για λόγους επαινετικούς. Σημασιολογικά ταυτίζεται με τα ονόματα Υακίνθη και Ζουμπουλιά. 
## Ονομαστική εορτή
Συμβατικά, συνήθως στις  3 Ιουλίου, ημέρα κατά την οποία η Ορθόδοξη Εκκλησία και η Καθολική Εκκλησία τιμούν τη μνήμη του μάρτυρα Υακίνθου.

## Διάδοση του ονόματος
Ασυνήθιστο όνομα, που επιχωριάζει στα Επτάνησα, τα νησιά του Αιγαίου και στη δυτική Πελοπόννησο. 
## Πρόσωπα με το όνομα Διατσέντα
* Διατσέντα (Υακίνθη) Σταθακοπούλου, γυναίκα του Γεώργιου Σισίνη (1769–1831)
* Διατσέντα Παρίση, εικονογράφος παιδικών βιβλίων
## Παραπομπές


## Εξωτερικοί σύνδεσμοι

Κατηγορία:Γυναικεία ελληνικά ονόματα
Κατηγορία:Ονόματα από τον φυτικό κόσμο
Κατηγορία:Ονόματα από τη λαϊκή παράδοση
Εθνικόν Κόμμα

Το **Εθνικόν Κόμμα** ιδρύθηκε το 1865 από τον Αλέξανδρο Κουμουνδούρο και ονομαζόταν «**Κόμμα Δηλιγιάννη**» από τα τέλη του 19ου μέχρι τις αρχές 20ου αιώνα.

Μετά το θάνατο του Αλέξανδρου Κουμουνδούρου το 1883, η αντιπολίτευση στον Χαρίλαο Τρικούπη συσπειρώθηκε γύρω από το Εθνικόν Κόμμα του Θεοδώρου Δηλιγιάννη και συγκεκριμένα τα μικροαστικά στρώματα για τα οποία ήταν σημαντικός ο έλεγχος της οικονομίας από το κράτος. Ο Θεόδωρος Δηλιγιάννης άσκησε δυναμική αντιπολίτευση μέσα και έξω από το κοινοβούλιο.

Οι χαρακτηρισμοί των οπαδών του Δηλιγιάννη από τους οπαδούς του Τρικούπη ήταν  «θεσιθήρες», «αρχομανείς», «κρατικοδίαιτοι», γιατί ο Δηλιγιάννης θεωρούσε μια πιο μόνιμη κατάσταση τον κρατικό παρεμβατισμό, ενώ ο αντίπαλός του Τρικούπης, θεωρούσε την παρέμβαση στην κοινωνική και οικονομική ζωή παροδική επιδίωξη (οι οπαδοί του Δηλιγιάννη κατηγορούσαν τον Τρικούπη ως «πλουτοκράτη».

Κύριος αντίπαλός του στις εκλογές του 1902 ήταν το Νεωτεριστικό κόμμα του Γεωργίου Θεοτόκη, ο οποίος συνέχιζε την πολιτική του Χαρίλαου Τρικούπη. Σύμβολο του Εθνικού Κόμματος ήταν το κορδόνι, ενώ σύμβολο του Νεωτερικού κόμματος ήταν η ελιά.

Το 1905 μετά την δολοφονία του Θεόδωρου Δεληγιάννη αρχηγός του κόμματος ανέλαβε ο Κυριακούλης Π. Μαυρομιχάλης ο οποίος πλέον είδε την κατάρρευση των ποσοστών του κόμματος και τελικώς με τον θάνατο του το 1916 με τον θάνατο του το κόμμα χωρίς άλλον αρχηγό διαλύθηκε.

## Παραπομπές


Κατηγορία:Πρώην πολιτικά κόμματα στην Ελλάδα
Κατηγορία:Πολιτική ιστορία της Ελλάδας
Αντρέ Νασιμέντο

Ο **Αντρέ Νασιμέντο** (πορτογαλικά: *André Luiz da Silva Nascimento*), γεννημένος το 1979. είναι Βραζιλιάνος πετοσφαιριστής, διεθνής με την Εθνική Βραζιλίας, με την οποία κέρδισε το χρυσό μετάλλιο στους Ολυμπιακούς Αγώνες της Αθήνας το 2004, καθώς και όλους τους διεθνείς τίτλους. Αγωνίστηκε στον Παναθηναϊκό την περίοδο 2002-03.

## Τίτλοι
### Εθνική Βραζιλίας
* Ολυμπιακοί Αγώνες: 2004 (Χρυσό)
* Ολυμπιακοί Αγώνες: 2008 (Ασημένιο)
* FIVB World Championship: 2002, 2006 (Χρυσά)
* FIVB World League: 2002 (Ασημένιο), 2003, 2004, 2005, 2006, 2007 (Χρυσά)
* FIVB World Cup: 2003, 2007 (Χρυσά)
* Pan American Games: 2003 (Χάλκινο), 2007 (Χρυσό)

### Ατομικοί
*2002 FIVB World Championship "Best Spiker"
*2005 FIVB World Grand Champions Cup "Most Valuable Player"
*2005 FIVB World Grand Champions Cup "Best Scorer"
*2006 World League "Best Server"

## Παραπομπές


Κατηγορία:Βραζιλιάνοι πετοσφαιριστές
Κατηγορία:Ολυμπιονίκες της πετοσφαίρισης
Κατηγορία:Βραζιλιάνοι Ολυμπιονίκες
Κατηγορία:Πετοσφαιριστές ΠΑΟ
Γεώργιος Λ. Μελάς

*Για άλλους με όμοιο όνομα δείτε [[Γεώργιος Β. Μελάς]], [[Γεώργιος Μ. Μελάς]].*

Ο **Γεώργιος Λ. Μελάς** (1785 - 1856) ήταν Έλληνας έμπορος.
## Βιογραφικά στοιχεία
Γεννήθηκε στα Ιωάννινα και ήταν γιος του Λέοντα Μελά, εμπόρου και μέλους της εύπορης οικογένειας Μελά της Ηπείρου. Ασχολήθηκε με το εμπόριο και ανέλαβε το κατάστημα του οικογενειακού εμπορικού οίκου στην Κωνσταντινούπολη, επεκτείνοντας παράλληλα τις δραστηριότητές του, ύστερα και από τον γάμου του με την κόρη του μεγαλεμπόρου Μιχαήλ Βασιλείου. Μυήθηκε στη Φιλική Εταιρεία και με την έναρξη της επανάστασης υπέστη διώξεις, με αποτέλεσμα να διαφύγει αρχικά στην Οδησσό και εν συνεχεία στην Ιταλία, την Ύδρα, τη Σύρο και την Αθήνα. Το 1833 επέστρεψε στην Κωνσταντινούπολη επανιδρύοντας τον εμπορικό του οίκο. 

Είχε διατελέσει πρόεδρος του εμπορικού δικαστηρίου της Ερμούπολης (1833).

Απεβίωσε στην Κωνσταντινούπολη. Ήταν νυμφευμένος με τη Σμαράγδα Βασιλείου και είχαν αποκτήσει, μεταξύ άλλων, τον Λέοντα, τον Μιχαήλ, τον Βασίλειο την Ευφροσύνη, σύζυγο Ανδρέα Βαλλιάνου και τη Σμαράγδα (μετέπειτα Βικέλα), μητέρα του λογοτέχνη Δημήτριου Βικέλα.

## Αναφορές


Γεωργιος Λ
Κατηγορία:Έλληνες επιχειρηματίες
Κατηγορία:Έλληνες μέλη της Φιλικής Εταιρείας
Βίκτωρ Θ. Μελάς

*Για τον συνονόματό του δείτε [[Βίκτωρ Μελάς|Βίκτωρ Λ. Μελάς]].*

Ο **Βίκτωρ Θ. Μελάς** ( Αθήνα ,1924 - 21 Μαρτίου 2018)ήταν Έλληνας νομικός και συγγραφέας.

## Βιογραφικά στοιχεία

Γεννήθηκε το 1924 στην Αθήνα και ήταν γιος του Θεοδοσίου Μελά. Από την πλευρά του πατέρα του καταγόταν από την οικογένεια Μελά και ήταν ανεψιός των Παύλου, Γεωργίου, Βασιλείου, Λέοντος Μελά, εγγονός του Βίκτωρα Μελά και δισέγγονος του πολιτικού και λογοτέχνη Λέοντα Μελά. Σπούδασε νομικά στο Πανεπιστήμιο Αθηνών και πραγματοποίησε μεταπτυχιακές σπουδές στη Χαϊδελβέργη. Ιδιώτευσε επί μία πεντηκονταετία (1948 - 1998) ως δικηγόρος, ειδικευόμενος στο δίκαιο των εταιρειών και της πνευματικής ιδιοκτησίας.

Από το 1992 ήταν μέλος του διοικητικού συμβουλίου του Μορφωτικού Ιδρύματος Εθνικής Τράπεζας. Υπήρξε στενός φίλος του Καρόλου Κουν και είχε διατελέσει πρόεδρος της «Ελληνικής Εταιρείας Θεάτρου- Θέατρο Τέχνης» (1968 - 1993). Διατηρούσε σημαντική συλλογή χαρτών του ελλαδικού χώρου των 16ου-18ου αιώνα, την οποία δώρισε το 2002 στο Μορφωτικό Ίδρυμα Εθνικής Τραπέζης. Είχε επίσης χρηματίσει πρόεδρος του Οργανισμού Παιδικών Βιβλιοθηκών και πρόεδρος του Ιδρύματος Βασιλείου Γ. Μελά (1981 - 2014).

Ήταν παντρεμένος με την Εύη Ζήση, ανεψιά του Παναγιώτη Κανελλόπουλου.

## Εργογραφία

* *Κάρολος Κουν*, (Μορφωτικό Ίδρυμα Εθνικής Τραπέζης), 2011
* *Οι άτλαντες των Μερκάτορ - Χόντιους*, (Μορφωτικό Ίδρυμα Εθνικής Τραπέζης), 2003
* *Γης περίοδος πάσης*, (Μορφωτικό Ίδρυμα Εθνικής Τραπέζης), 1997
* *Η [[Χάρτα του Ρήγα]]*, (Μορφωτικό Ίδρυμα Εθνικής Τραπέζης), 1997
* *Αλλοίωση της φύσης και αποδυνάμωση του δικαιώματος πνευματικής ιδιοκτησίας* (εκδόσεις Διώνη), 1996

## Αναφορές


Κατηγορία:Έλληνες νομικοί
Κατηγορία:Έλληνες συγγραφείς του 20ού αιώνα
Βικτωρ
Μεγάρχη Άρτας

Η **Μεγάρχη** είναι ένα χωριό του Δήμου Νικολάου Σκουφά με 271 μόνιμους κατοίκους (απογραφή 2011) και απέχει περίπου 11 χλμ. από την πόλη της Άρτας..

Σύμφωνα με το Σχέδιο Καποδίστρια, η Μεγάρχη υπήρξε μέχρι το τέλος του 2010, δημοτικό διαμέρισμα του νεοσύστατου Δήμου Πέτα με έδρα το Πέτα. Με βάση τη νέα διοικητική διαίρεση που προβλέπει το Σχέδιο Καλλικράτης, η Μεγάρχη εντάχθηκε στο Δήμο Νικολάου Σκουφά.

## Ιστορία
Η πρώτη πηγή που μας γνωστοποιεί την ύπαρξη του χωριού είναι τα αρχεία της Βενετίας, στα οποία μας γίνεται γνωστό ότι το έτος 1697, η Μεγάρχη μαζί με πολλά άλλα χωριά της Άρτας, κατέβαλαν φόρο στην Βενετική διοίκηση με αντάλλαγμα την προστασία από τις επιδρομές των πειρατών.
thumb|left|430px|Η Μεγάρχη και τα γειτονικά χωριά σε χάρτη του 1887.
Ο Παναγιώτης Αραβαντινός στο έργο του «Χρονογραφία της Ηπείρου» μας ενημερώνει ότι, με βάση τον κατάλογο της απογραφής του 1845, η Μεγάρχη, από πλευρά ιδιοκτησίας, υπήρξε ιδιόκτητο χωριό και κατοικούσαν σε αυτή 23 χριστιανικές οικογένειες.

Αναφορά στο χωριό κάνει και ο Ιφικράτης Κοκκίδης στο έργο του «Οδοιπορικά Ηπείρου και Θεσσαλίας» που εξέδωσε το ελληνικό Υπουργείο Στρατιωτικών (Αθήνα 1880) και μας δίνει την πληροφορία ότι στο χωριό κατοικούσαν περίπου 100 άνθρωποι. Ο Ι. Κοκκίδης μας ενημερώνει ότι η επαρχία Άρτας χωριζόταν σε 2 περιοχές: την περιοχή Άρτας και την περιοχή Πρεβέζης. Η  περιοχή της Άρτας χωριζόταν με τη σειρά της σε 7 τμήματα: τμήμα Ποταμιάς, τμήμα Βρύσεως, τμήμα Ραδοβυζίου, τμήμα Τζουμέρκων, τμήμα Κάμπου, τμήμα Καρβασαρά και τμήμα Λάκκας. Η Μεγάρχη αποτελούσε μέρος του τμήματος Βρύσεως.

Στο «Δοκίμιον Ιστορικόν περί Άρτης & Πρεβέζης» (εκδ.1884) του Σεραφείμ Ξενόπουλου, μητροπολίτη Άρτας, γίνεται αναφορά στη Μεγάρχη. Σύμφωνα με αυτή την πηγή, την εποχή της επίσκεψης του Μητροπολίτη Άρτας, στο χωριό διέμεναν περίπου 15 οικογένεις. Οι κάτοικοι εκκλησιάζονταν στο ναό του Τιμίου Προδρόμου, του Αγίου Γεωργίου και της Αγίας Παρασκευής. Ο Μητροπολίτης Άρτας αναφέρει επίσης ότι στη Μεγάρχη υπήρχε γραμματοδιδασκαλείο και φοιτούσαν σε αυτό περίπου 20 μαθητές. Ο Ξενόπουλος μας πληροφορεί ότι το χωριό παρήγαγε εξαιρετικής ποιότητας καπνά.

Η οριστική απελευθέρωση της Μεγάρχης έλαβε χώρα το 1881, όπου ορίστηκε ως σύνορο του Ελληνικού κράτους, ο ποταμός Άραχθος.

## Παραπομπές

## Εξωτερικοί σύνδεσμοι
*Δήμος Ν.Σκουφά
*Περιφερειακή Ενότητα Άρτας

Μεγαρχη Αρτας
Κατηγορία:Δήμος Νικολάου Σκουφά
Σεραφείμ Καρασάββας

Ο **Σεραφείμ Καρασάββας** (23 Μαρτίου 1917 - 5 Δεκεμβρίου 2014) του Παντελή, ήταν Έλληνας δικηγόρος και αντιστασιακός, ο οποίος υπηρέτησε ως βουλευτής με την Αριστερά.

## Σταδιοδρομία
Γεννήθηκε στη Σαφράμπολη της Μικράς Ασίας το 1917.  Καταγόταν από τα Γρεβενά. Εργάστηκε ως δικηγόρος. Αγωνίστηκε στην Εθνική Αντίσταση με το ΕΑΜ, όπου μάλιστα είχε ενεργό ρόλο ως ταξίαρχος του ΕΛΑΣ.
Έπειτα από την απελευθέρωση εξορίστηκε στη Μακρόνησο και υπέστη διώξεις.

Στις εκλογές του 1958 εξελέγη βουλευτής στην Κοζάνη με την ΕΔΑ. Ήταν επίσης πρόεδρος του Δημοτικού Συμβουλίου Θεσσαλονίκης πριν θεσμοθετηθεί το αξίωμα του Αντιδημάρχου.

Από το 1974 ως το 1975 ήταν μέλος του Δ.Σ. του Δικηγορικού Συλλόγου Θεσσαλονίκης.

Απέκτησε 1 κόρη από το γάμο του με την Ελευθερία Χαραλαμπίδου.

Πέθανε σε ηλικία 97 ετών στις 5 Δεκεμβρίου 2014.

## Παραπομπές


Κατηγορία:Βουλευτές εκλεγμένοι με την ΕΔΑ
Κατηγορία:Βουλευτές Κοζάνης
Στέφανος Παπαγιάννης

Ο **Στέφανος Παπαγιάννης** (1908 - 28 Δεκεμβρίου 1996) ήταν αξιωματικός του ελληνικού Στρατού Ξηράς που προσχώρησε στο ΚΚΕ και πολέμησε στην Εθνική Αντίσταση με τον ΕΛΑΣ και στον εμφύλιο πόλεμο με τον ΔΣΕ.

## Βιογραφικά στοιχεία

Γεννήθηκε το 1908 στο Μαυράτο Ικαρίας.. Αποφοίτησε από τη Στρατιωτική Σχολή Ευελπίδων ως ανθυπολοχαγός του Πυροβολικού. Συμμετείχε στον αγώνα κατά της δικτατορίας του Μεταξά, όντας εν ενεργεία αξιωματικός του Πυροβολικού, μέσα από παράνομη αντιφασιστική οργάνωση που είχε ιδρυθεί στις Ένοπλες Δυνάμεις με καθοδηγητή το στέλεχος του ΚΚΕ, Δαμιανό Μάθεση.

Πολέμησε στο Αλβανικό Μέτωπο το 1940-41 και συμμετείχε στην απελευθέρωση της Βορείου Ηπείρου. Το 1942, λοχαγός Πυροβολικού, εντάχθηκε στον ΕΛΑΣ και πολέμησε στην Εθνική Αντίσταση. Μετά την απελευθέρωση, εξορίστηκε στη Φολέγανδρο, απ' όπου όμως κατάφερε να δραπετεύσει μαζί με άλλους 11 εξόριστους αξιωματικούς.

Την περίοδο του εμφύλιο πόλεμο, ο Στέφανος Παπαγιάννης διετέλεσε διοικητής της Λαϊκής Πολιτοφυλακής καθώς και γενικός επιτελάρχης του ΔΣΕ.

Μετά τον εμφύλιο, έζησε στις σοσιαλιστικές χώρες της Ανατολικής Ευρώπης μέχρι το 1955, οπότε ήρθε κρυφά στην Ελλάδα για να κατευθύνει τον παράνομο μηχανισμό του ΚΚΕ. Συνελήφθη το 1956, δικάστηκε από στρατοδικείο και καταδικάστηκε σε θάνατο με την κατηγορία της κατασκοπείας, ποινή που αργότερα μετατράπηκε σε ισόβια κάθειρξη. Έμεινε στη φυλακή για σχεδόν δέκα χρόνια, μέχρι τον Ιούνιο του 1966.

Τον Απρίλιο του 1967, με την επιβολή της χούντας εξορίστηκε στη Γυάρο, τη Λέρο και τον Ωρωπό. Απελευθερώθηκε το 1970 και εντάχθηκε αμέσως στον παράνομο μηχανισμό του ΚΚΕ. Κατάφερε να δράσει στην παρανομία και να αποφύγει τη σύλληψη μέχρι το 1973, οπότε συνελήφθη εκ νέου, κρατήθηκε στο ΕΑΤ-ΕΣΑ και στη συνέχεια εκτοπίστηκε στη Γυάρο μέχρι την κατάρρευση της δικτατορίας το 1974.

Μεταπολιτευτικά υπήρξε μέλος της Κεντρικής Επιτροπής του ΚΚΕ. Πέθανε το Δεκέμβριο του 1996, σε ηλικία 88 ετών.

## Πηγές


Κατηγορία:Έλληνες αξιωματικοί του πυροβολικού
Κατηγορία:Έλληνες κομμουνιστές
Κατηγορία:Μέλη του ΕΛΑΣ
Χάρης Ατματζίδης

Ο **Χάρης Ατματζίδης** (πέθανε στις 24 Αυγούστου 2012) ήταν Έλληνας πολιτικός, βουλευτής Ξάνθης από το 1977 έως το 1989. Ήταν ιδρυτής του Γηροκομείου Ξάνθης και της εφημερίδας "Μαχητής"

## Βιογραφία
Εργάστηκε ως έμπορος υφασμάτων. Αργότερα εξελέγη δημοτικός σύμβουλος και πρόεδρος του Δημοτικού Συμβουλίου Ξάνθης. Εξελέγη βουλευτής Ξάνθης για πρώτη φορά με το ΠΑΣΟΚ στις εκλογές του 1977   και επανεκλέχθηκε με το ίδιο κόμμα το 1981 και το 1985.
Με τις δικές του ενέργειες κατασκευάστηκε η κερκίδα Κουλούρη στο γήπεδο του Α.Ο. Ξάνθης ώστε η πόλη να έχει ένα σύγχρονο γήπεδο όταν η Ξάνθη ανέβηκε στην Α΄ Εθνική και απέκτησε γήπεδο η Ασπίδα Ξάνθης .

Το όνομά του φέρει το Δημοτικό στάδιο Ξάνθης.

Πέθανε πλήρης ημερών στην Αθήνα τον Αύγουστο του 2012 και η σορός του εξετέθη σε λαϊκό προσκύνημα. Κηδεύτηκε στις 27 Αυγούστου από τον ιερό ναό της του Θεού Σοφίας.

## Πηγές


Κατηγορία:Βουλευτές Ξάνθης
Κατηγορία:Βουλευτές εκλεγμένοι με το ΠΑΣΟΚ
Δημοκρατικό Κόμμα των Λαών

Το **Δημοκρατικό Κόμμα των Λαών** (Τουρκικά: *Halkların Demokratik Partisi* (**HDP**), Κουρδικά: *Partiya Demokratik a Gelan*) είναι προοδευτικό πολιτικό κόμμα της Τουρκίας.  Συμπρόεδροι του κόμματος είναι σήμερα, οι Μιτχάτ Σανκάρ και Περβίν Μπουλντάν.

Η ίδρυσή του προέκυψε μέσα από τις διεργασίες του «Δημοκρατικού Κογκρέσσου των Λαών», ενός σχηματισμού που συσπείρωνε κυρίως Κούρδους της Τουρκίας αλλά και άλλες μειονότητες (ΛΟΑΤ+, Αλεβίτες κ.ά.). 

Τα φιλοκουρδικά κόμματα συνήθως λάμβαναν ποσοστά κοντά στο 6-7%, αν και οι Κούρδοι της Τουρκίας είναι πολλοί περισσότεροι, καθώς πολλοί υποστήριζαν το Κόμμα Δικαιοσύνης και Ανάπτυξης εξαιτίας των θρησκευτικών τους πεποιθήσεων. Μη μπορώντας να ξεπεράσουν το εκλογικό όριο του 10%, τα φιλοκουρδικά κόμματα δε συμμετείχαν στις εκλογές αλλά υποστήριζαν ανεξάρτητους υποψήφιους. Ωστόσο, μετά την επιτυχημένη εκστρατεία του Σελαχατίν Ντεμιρτάς για την προεδρία της Τουρκικής Δημοκρατίας το 2014, και την πολιορκία του Κομπάνι, κατά την οποία μεγάλη μερίδα των Κούρδων αποξενώθηκε από την τουρκική κυβέρνηση, το HDP αποφάσισε να συμμετάσχει στις βουλευτικές εκλογές του Ιουνίου του 2015. Στο εκλογικό του μανιφέστο το HDP προέβαλε, πέρα από παραδοσιακά κουρδικά αιτήματα, όπως την ειρηνευτική διαδικασία για τον τερματισμό της ένοπλης σύγκρουσης των Κούρδων ανταρτών και του τουρκικού κράτους, αιτήματα για τα δικαιώματα των γυναικών και των μειονοτήτων της Τουρκίας και την αντίθεσή του στα σχέδια του προέδρου της Τουρκικής Δημοκρατίας, Ρετζέπ Ταγίπ Ερντογάν, να ενισχύσει τις εξουσίες του.

Στις εκλογές το HDP πέρασε το εκλογικό όριο του 10%, κέρδισε το 13% των ψήφων και 80 έδρες στη Μεγάλη Εθνοσυνέλευση της Τουρκίας. Στις 31 από τις 80 έδρες εξελέγησαν γυναίκες, μία από τις οποίες είναι η Ντιλέκ Οτσαλάν, ανιψιά του φυλακισμένου ηγέτη του PKK Αμπντουλάχ Οτσαλάν.

## Παραπομπές


## Εξωτερικοί σύνδεσμοι
* 
* Η επίσημη ιστοσελίδα του HDP στα τουρκικά και στα αγγλικά.

Κατηγορία:Τουρκικά πολιτικά κόμματα
Κατηγορία:Σοσιαλιστικά κόμματα
Κατηγορία:Κούρδοι στην Τουρκία
Μιχάλης Μπαλτατζής

Ο **Μιχάλης Μπαλτατζής** είναι Έλληνας πρώην ποδοσφαιριστής, ο οποίος αγωνιζόταν ως επιθετικός στην ομάδα της Άσπίδας Ξάνθης και του Άρη Θεσσαλονίκης κατά την δεκαετία του '50.

## Καριέρα
Ο Μπαλτατζής μεταγράφηκε στον Άρη από την Ασπίδα Ξάνθης το καλοκαίρι του 1955 και αγωνίστηκε ως σέντερ-φορ για δύο χρονιές με την ομάδα της Θεσσαλονίκης. Πέτυχε χατ-τρικ στη νίκη με 1-8 κατά του ΠΟ Ξηροκρήνης, την τελευταία αγωνιστική του τοπικού πρωταθλήματος, ενώ βοήθησε την ομάδα του να κατακτήσει το πρωτάθλημα βορείου ομίλου με τα δύο γκολ που πέτυχε κατά του Ορφέα Ξάνθης στις 15 Ιανουαρίου 1956 και άλλα δύο τέρματα κατά της Δόξας Δράμας 14 ημέρες αργότερα. Ακολούθησαν τα τέρματα του στις ισοπαλίες με τον Ολυμπιακό και τον ΠΑΟΚ για το πρωτάθλημα Ελλάδας.

Την επόμενη σεζόν, κατέκτησε την δεύτερη θέση του τοπικού πρωταθλήματος, σκοράροντας στη νίκη του Άρη κατά του Μελιτέα με 0-2 στις 18 Νοεμβρίου 1956. Για την τελική φάση του πανελλήνιου πρωταθλήματος, ο Μπαλτατζής σκόραρε στην εκτός έδρας νίκη κατά του Παναργειακού, στις 24 Φεβρουαρίου 1957.

Το καλοκαίρι του 1957, παραχωρήθηκε στην Ασπίδα Ξάνθης, συμμετέχοντας στο πρωτάθλημα βορείου ομίλου του 1958. 

Τον Ιούλιο του 1959 παραχωρήθηκε με ελεύθερη μεταγραφή στον Παναθηναϊκό. Ωστόσο με τους "πράσινους" πραγματοποίησε μόνο ορισμένες προπονήσεις και δεν αγωνίστηκε σε κανέναν επίσημο αγώνα.

Γύρισε και πάλι στον Άρη το καλοκαίρι του 1969, ως βοηθός προπονητή του Μίλοβαν Τσίριτς και στις αρχές του 1971 ανέλαβε την τεχνική ηγεσία της ομάδας μετά την αποχώρηση του Γιουγκοσλάβου και πριν την πρόσληψη του Λες Άλεν.

Συνέχισε να είναι κοντά στην ομάδα ως μέλος του τεχνικού επιτελείου στα τμήματα υποδομής του Άρη.

Απεβίωσε στις 13 Φεβρουαρίου 2012.

## Στατιστικά με τον Άρη



## Παραπομπές


## Πηγές

* Βασίλης [άγνωστο επίθετο], *Την καρδιά αν ρωτήσεις ποτέ...Αυτοί που μας έφτασαν ως τα εκατό*, αυτοέκδοση, 2014. ISBN 978-960-93-5927-6
* Μπαλτατζής Μιχάλης | aris.re

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Επιθετικοί ποδοσφαιριστές
Κατηγορία:Προπονητές ποδοσφαίρου Άρη Θεσσαλονίκης